Shehu Sani ya nuna rashin amincewar shi akan kudin da Buhari ya bayar domin sayen makamai ▷ NAIJA.NG
Yau ake yin ta : Ana shirin ganin bayan Saraki a Majalisar Dattawa
Shehu Sani ya nuna rashin amincewar shi akan kudin da Buhari ya bayar domin sayen makamai
- A ranar Larabar nan ne data gabata Ministan Tsaro na kasa Mansur Dan Ali, ya sanar da cewar shugaban kasa Muhammadu Buhari ya bada izinin sayen makamai na kimanin dala biliyan daya, domin tabbatar da tsaro da kuma yaki da masu tada kayar baya a kasar nan
- To sai dai kuma Sanata mai wakiltar Kaduna ta tsakiya, Shehu Sani yayi magana akan kudin da shugaban kasa Muhammadu Buhari ya amince a bayar domin yaki da rashin tsaro a kasar
Sanata mai wakiltar Kaduna ta tsakiya, Shehu Sani yayi magana akan kudin da shugaban kasa Muhammadu Buhari ya amince a bayar domin yaki da rashin tsaro a kasar nan.
A ranar Larabar nan ne data gabata Ministan Tsaro na kasa Mansur Dan Ali, ya sanar da cewar shugaban kasa Muhammadu Buhari ya bada izinin sayen makamai na kimanin dala biliyan daya, domin tabbatar da tsaro da kuma yaki da masu tada kayar baya a kasar nan.
Da yake magana akan kudin a shafin sa na Twitter, Sanata Shehu Sani, ya bayyana cewar sayan makaman a halin yanzu bashi da wani amfani. Ya ce kamata yayi gwamnati ta tabbatar da lafiyar jami'an tsaro da kuma jin dadin su kafin tayi tunanin sayo makamai.
"Cire kudi masu uban yawa haka domin sayen makamai bashi da ma'ana, idan bamu damu da lafiyar sojojin mu ba da kuma jin dadin su, sannan kamata yayi a bawa wadanda suka ji rauni a cikin su kudi na musamman domin magani, a taimakawa iyalana wadanda suka mutu a fagen yaki, a dauki nauyin karatun 'ya'yansu. Don haka a halin yanzu ba sayen makamai ya kamata gwamnati tayi ba," in ji shi.
Har ila yau Sanatan yace, muna bukatar mu tunatar da kanmu cewar masana'antun mu na makamai duk sun mutu, dan haka kamata yayi ace muyi kokarin gyara namu ba wai muje mu azurta wasu kasashen ba.
Hausa News Jihar Kaduna Shehu Sani
Jamb 2018 registration closing date GLO tariff plans When is JAMB registration closing How does ultimate cycler work Angela Okorie
An kama wani mutumi bisa zargin yiwa yar shekara 13 fyade